ඔහු පවසන්නේ ධාතු වංශය ඇතුළු වංශකතා සාධකයන්හි සඳහන් තොරතුරු හා භූ විද්‍යාත්මක ලක්ෂණත් වාග් විද්‍යාත්මක සාධකත් අනුව මේ ස්ථානය සෝම විහාරය පිහිටි ස්ථානය බවයි. අතීතයේ සෝම නුවර දැන් තෝම්පූර් වී ඇති බව ද මහාචාර්යවරයා පවසයි. උතුරු නැගෙනහිර පළාත්හි පැවැති වර්ගවාදී යුද්ධය හේතුවෙන් කිසිවකුගේ අවධානයට ලක් නොවූ මේ ප්‍රදේශයේ මුස්ලිම් ජාතිකයෝ පදිංචිව සිටියහ. අවට ප්‍රදේශයේ ඔවුන්ගේ නිවාස ඉදිවූ අතර 2010-2011 වර්ෂ‍යේ දී ප්‍රාදේශීය සභාවේ සිටි මන්ත්‍රීවරයකුගේ ද මැදහත්වීමෙන් එක්තරා පුද්ගලයකු‍ මෙහි ඇති පස් කන්දක් කපා ඉවත්කිරීමට අවසර ඉල්ලන ලදී. එවකට සේරුවිල ප්‍රාදේශීය ලේකම් වරයා ලෙස කටයුතු කළ අනුරුද්ධ පියදාස මහතා මේ ගැන සොයා බැලීමට පරිපාලන ග්‍රාම නිලධාරීවරයා වූ ඒ.ඩබ්ලිව්.ජයවර්ධන මහතාට පැවරුවේය. එය මහා විනාශයක් වැළකී යාමට හේතුවක් විය. ස්ථානය පිළිබඳ සොයා බැලූ ජයවර්ධන මහතාගේ නිගමනය වූයේ මේ ස්ථානය පුරාවිද්‍යාත්මක වටිනාකමක් ඇති තැනක් බවයි. ඔහු වහාම ප්‍රාදේශීය ලේකම්වරයාට මේ බව වාර්තා කර සිදුවන්නට ගිය මහා විනාශය වළක්වාලූයේය. ඉන් අනතුරුව ප්‍රාදේශීය ලේකම්වරයා විසින් ඒ බැව් පුරාවිද්‍යා දෙපාර්තමේන්තුවට දන්වා සිටින ලදී.
අතීතයේ සෝම නුවර දැන් හඳුන්වන නම කුමක්ද ?
තෝම්පූර්